Исаков Зеламха ша Австре кхачале, ДегIастанахь лаца а лаьцна, набахтехь хан яьккхина хилла вара, тIамех дакъалаьцна ву бохучу бехкаца. Оьрсийн набахтешкахь нохчийн тутмакхашца хуьлуш ма-хиллара, цу чохь цунна къиза таIзарш динера. Цу таIзарийн шортта тоьшаллаш а дара мухIажарехь, шайна юккъехь сарташ а долуш. Амма и дерриге а меттигерачу полисхоша тергал а ца динера.